Държавен вестник, бр. 51, 2015 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  51
съобщителна мрежа и прилежащата є инфра­
структура е в обхвата на съществуващ път;
3. когато се окачва въздушен кабел върху 
съществуваща стълбовна мрежа, заснета и на­
несена в кадастралния план или в специали­
зираната карта.
2. Относно категоризацията на строежите 
по чл. 6, ал. 3 от Наредба № 35/2012 г. и реда 
и условията за издаване на разрешение за 
строеж във връзка с тяхното осъществяване
Кабелните електронни съобщителни мре­
жи и прилежащата им инфраструктура се ка­
тегоризират в съответствие с чл. 137, ал. 1 ЗУТ 
и Наредба № 1 от 2003 г. за номенклатурата 
на видовете строежи (Наредба № 1/2003 г.). 
Съгласно чл. 137, ал. 1, т. 6 ЗУТ и чл. 12 от 
Наредба № 1/2003 г. строежите по чл. 147 ЗУТ 
са строежи от шеста категория.
В чл. 6, ал. 3 от Наредба № 35/2012 г. е уреде­
но изграждането на кабелни електронни съобщи­
телни мрежи и прилежащата им инфраструк­
тура по чл. 147, ал. 1, т. 2 ЗУТ, следователно 
строежите, предмет на разглежданата разпо­
редба, са строежи от шеста категория. 
В чл. 6, ал. 3 от Наредба № 35/2012 г. из­
рично е посочено, че „не се изисква одобрява­
не на инвестиционни проекти за издаване на 
разрешение за строеж за изграждане на кабел­
ни електронни съобщителни мрежи и приле­
жащата им инфраструктура по чл. 147, ал. 1, 
т. 2 ЗУТ, в т. ч. за:
1. изтегляне и/или окачване на съобщител­
ни кабели в съществуваща законна съобщи­
телна или техническа инфраструктура;
2. монтаж на кабелна съобщителна инста­
лация в съсобствена сграда или в общите час­
ти в сграда – етажна собственост;
3. изграждане на кабелна електронна съ­
общителна мрежа и прилежащата є инфра­
структура от регулационната линия на имо­
та, в който се изгражда, до входната точка на 
мрежата в сградата“.
Изискуемите документи в отделните слу­
чаи са описани изчерпателно в чл. 6, ал. 4 и 5 
от Наредба № 35/2012 г., а именно:
1. За строежите по чл. 6, ал. 3, т. 1 се пред­
ставят извадка от специализирана карта за 
съществуващата кабелна електронна съобщи­
телна мрежа и прилежащата є инфраструктура 
или за друга техническа инфраструктура, дого­
вор за съвместно разполагане и/или ползване, 
както и становища на инженер-конструктор 
и инженер с професионална квалификация в 
областта на съобщенията, с чертежи, схеми, 
записка с техническите характеристики на 
кабелната електронна съобщителна мрежа и 
прилежащата є инфраструктура и указания за 
тяхното изпълнение.
2. За строежите по чл. 6, ал. 3, т. 2 и 3 се 
представят договор със собственика за мон­
таж и становища на инженер-конструктор и 
инженер с професионална квалификация в 
областта на съобщенията, с чертежи, схеми, 
записка с техническите характеристики на ка­
белни електронни съобщителни мрежи и при­
лежащата им инфраструктура и указания за 
тяхното изпълнение.
Предвид изложеното, издаване на разреше­
ние за строеж без предходно одобряване на инвес­
тиционен проект се извършва, когато са налице 
условията по чл. 6, ал. 3 от Наредба № 35/2012 г. 
и след представяне на описаните документи по 
ал. 4 или 5 от цитирания член, в зависимост 
от това, към коя от трите хипотези, уредени в 
ал. 3, се отнася конкретният случай.
3. Относно приложението на § 5 от преход­
ните и заключителните разпоредби на Наред­
ба № 35/2012 г. във връзка с определянето на 
набора от документи, които следва да бъдат 
представени от заявителите в производства­
та по одобряване на инвестиционен проект и 
издаване на разрешение за строеж за изграж­
дането на електронни съобщителни мрежи и 
прилежащата им инфраструктура
Съгласно § 5 от преходните и заключи­
телните разпоредби на Наредба № 35/2012 г. 
започ­налите производства по одобряване на 
инвестиционен проект и издаване на разреше­
ние за строеж се довършват по досегашния 
ред (нормативно установения ред до влизане 
в сила на наредбата), като за започнато про­
изводство по одобряване на инвестиционен 
проект и издаване на разрешение за строеж 
се счита датата на внасяне на инвестиционния 
проект за одобряване от компетентния орган. 
За започнато производство се счита и наличи­
ето на съгласуван идеен инвестиционен про­
ект. 
В тази връзка документи, извън посочените 
в наредбата, могат да се искат само в рамките 
на започнало производство в случаите, когато 
тези документи са се изисквали съгласно прило­
жимия към производството досегашен ред.
4. Относно компетентните органи във 
връзка с изменянето на Наредба № 35/2012 г. 
и даването на указания по нейното прилагане
Наредба № 35/2012 г. е издадена съвместно 
от министъра на транспорта, информационни­
те технологии и съобщенията и министъра на 
регионалното развитие и благоустройството в 
изпълнение на чл. 286, ал. 5 ЗЕС. Предвид раз­
поредбите на чл. 11, ал. 3 и чл. 51 ЗНА, както 
и действащата към момента законова деле­
гация компетентни да изменят разглеждания 
подзаконов нормативен акт, както и да дават 
указания по неговото прилагане са единствено 
неговите издатели – министърът на транспор­
та, информационните технологии и съобщения­
та и министърът на регионалното развитие и 
благоустройството.
Министър на транспорта,
информационните технологии
и съобщенията:
Ивайло Московски
Министър на регионалното
развитие и благоустройството:
Лиляна Павлова
4449